kosok bali wong wedok ngenggoni nga telu , ora oleh kulakane, maksude nga telu, siji; senenge ngrasani bojo, loro; ngobrol, telu; nagntukan, kudung buyuk ilang blengkere , prawan ngepluk ilang nomere, mulane wong wadon aja ngangggo nga telu , awit nga telu bageyane pak lanang, gelem ora kowe lek rabi kuwajiban duwe nga telu, siji; ngayani, loro; ngayemi, telu aku lali …(penonton tertawa bersahutan) aku lali diajeng , mula sangka iku kon sing padha setiti kon sing padha waspada , urip ning ngalam ndonya iki ora-orane bisa-a duwe pitung bahasa, iki wis rada mumpuni, apa , Inggris duwe, Cina duwe, Jawa duwe, Arab duwe, Bahasa Indonesia duwe, lan liya-liyane, paling ora sak kecap isa dadi mumpuni , mulane dadi wong wadon diajeng, sing padha setiti , sebab simbah biyen sak durunge teka wis nggawa jangka, mbesuk wis jangkane dewe , lek njangka piye, ‘thole..thole titenana mbenjang lami kowe mbesuk menangi kreta tanpa jaran maju mundur lelakune , okeh wong kang mangan watu, ngombe tlethong, sembarang sing teka ditanting , mabnjur yaiku mau menange suara sing dititipake ora kasat mripat, kuwi apa ?’, Kuwi ngene ya, kreta tanpa jaran , maju mundur lelakune , okeh wong ngombe tlethong…, dina iki tanduran kalah rabuk ya kalah tenan, banjur okeh wong mangan watu, byuuuhh…byuuh, dina iki watu dadi gedhang goreng , rosokan ember-ember iki sakiki dadi gedhang goreng lho dina iki, menange suara sing dititipne ora kasat mripat, kabukten jaman sak iki yen duwe gawe mung cukup tip-tipan , ora kasat iku kaset , banjur senbarang sing kok cekel ditanting, iki lho, iki lho, tibake kilon, trasi di kilo, uyah di kilo, godhong di kilo, dina sak iki cethuk apa sing tak omongne, dedege oleh, wonge apik, nabine duwit, cethuk sajake cocok, orek-orek ya mas wadahe kendhi, kembang gambas mekrok sore, Jawane apa ora ngerti arek sak iki, aku ora sudi wekas … mara dewe, mateng aku !.. weh … kaya ngono mau, la tenane ngene, awan-awan aja ngrajang kates, semut ireng ngrubung tempe, dadi prawan ora perlu kenes-kenes, jaka seneng wis nggoleki dhewe,(penonton gemuruh), lho kuwi tenan , sliwer kae cah ngendi ya, anake sapa ya kuwi, ngentekne pirang kwintal , diincer wae , lho kaya ngono kuwi lho, mulane mamangane siji dadi loro , lek wis dadi loro dadi telu, siji eneh piye, maune ijen njur rabi terus nduwe anak , yen anake wis rabi mbalik loro eneh, contone aku dewe, yen wis tuwek banjur mati, eling-eling sira manungsa mbesuk mati tumpakanmu kreta dawa rodane papat wujud manungsa nyang daleme ngisor semboja, ora lawang ora jendela, tanpa bantal tanpa klasa, ditutupi rada arang , dulurmu yen muji kaya wong nembang, mulane mumpung urip sak oleh-oleh amalmu sing okeh, amal kudu diilmoni , ngelmune amal apa ?, iklas ora sak ketang bobot semut ireng, ning iklas iki mbesuk bakal ditampa Gusti Allah . Bandha donya iki mbesuk ditinggal, ora ana sing kena diarep-arep kejaba mung amal, mula iku kon sing padha teliti kon sing padha waspada, mumpung urip ning ngalam ndonya iki. Sebab bandha donya, emas sak genthong, bojo